Două noi cazuri de coronavirus au fost confirmate luni în România. Numărul total ajunge astfel la 17, dintre care 5 pacienți au fost declarați vindecați și externați din spital.

Este vorba despre o femeie de 73 de ani din Buzău și un bărbat de 60 de ani din București, care au fost testați pozitiv, potrivit Grupului de Comunicare Strategică.

Femeia din Buzău nu era în izolare, pentru că venise din zona Rimini, care nu era în carantină în acel moment.

Bărbatul din București era deja internat la spitalul Dimitrie Gerota în momentul în care a fost testat pozitiv.

Va fi demarată o anchetă epidemiologică pentru a fi stabiliți contacții celor două persoane.

În acest moment, în România sunt în autoizolare aproape 12.000 de persoane și peste 20 carantină.

CE TREBUIE SĂ ȘTIM DESPRE CORONAVIRUS

CARE SUNT SIMPTOMELE: Diferența între gripă, răceală şi coronavirus

CARE ESTE SITUAȚIA ÎN ROMÂNIA: Informații oficiale

MIJLOACE DE PROTECȚIE: Cum ne spălăm corect pe mâini

ÎN CE STADIU ESTE DEZVOLTAREA UNUI VACCIN: Progresul înregistrat

O ședință a Comitetului Național pentru Situații Speciale de Urgență are loc în acest moment la Ministerul de Interne. Potrivit informațiilor Digi24, va fi anunțată închiderea școlilor pentru o săptămână, începând de miercuri, după ce duminică noaptea a fost anunțată suspendarea tuturor curselor aeriene spre și dinspre Italia.

Editor web: M.B.